OSNOVNA ŠOLA COL

Col 35

5273 Col

**PRAVILA HIŠNEGA REDA V ČASU PREPREČEVANJA ŠIRJENJA COVID-19**

Najpomembnejši ukrepi za nadzor okužbe za posameznike:

|  |
| --- |
| * **Bolni ostanejo doma.** * **Vzdrževanje zadostne medsebojne razdalje (1,5–2 m).** * **Redno umivanje rok.** * **Izogibanje dotikanja obraza (z nečistimi rokami)** * **Pazijo na higieno kašlja.** |

Za izvajanje splošnih higienskih ukrepov skrbimo zaposleni in učenci.

1. **Splošni higienski ukrepi:**

* V šolo **vstopajo le zdravi** učenci in zdravi zaposleni.
* **Roke si redno in temeljito umivamo z milom in vodo**.

V primeru, da voda in milo nista dostopna, si roke razkužimo z namenskim razkužilom za roke, ki je v vsakem razredu, pri vhodu in izhodu iz šole. Roke si umivamo po vsakem prijemanju kljuk (npr. vstopanje v ali izstopanje iz učilnice, pri odhodu na stranišče ali prihodu iz stranišča). Pri hoji po stopnicah se po nepotrebnem ne dotikamo ograje stopnišča in drugih površin.

* **Ne dotikajmo se obraza** (oči, nosu in ust) z nečistimi/neumitimi rokami.
* Upoštevamo **zadostno medosebno razdaljo, vsaj 1,5 do 2 m**.
* Na celotnem območju šole se **ne zbiramo in družimo. Zadrževanje na hodnikih je prepovedano.**
* **Upoštevamo pravilno higieno kašlja** (preden zakašljamo/kihnemo, si pokrijemo usta in nos s papirnatim robčkom ali zakašljamo/kihnemo v zgornji del rokava). Papirnat robček po vsaki uporabi odvržemo med odpadke in si nato umijemo roke z milom ter vodo.
* Zaprte prostore **dnevno večkrat prezračimo.**
* Priporočeno je, da vsi zaposleni (za učence tedensko priporoči NIJZ) v šoli nosijo maske. V učilnicah, kjer so navzoči le učenci enega razreda, zanje ni potrebna uporaba mask. Učenci in zaposleni v učilnicah uporabljajo maske v primeru, ko ni zagotovljene ustrezne razdalje (vsaj 1,5 m).
* V šolske prostore **vstopajo samo učenci** in **zaposleni,** ostali po predhodni najavi (obvezno z masko, se jih zabeleži na seznam).

1. **Vstopanje v šolski objekt in v razred**

* Odprt je samo glavni vhod šole na matični šoli in na podružnici Podkraj.
* Učenci v šolo vstopajo **posamično**. Pri **vstopanju v šolo** ohranjajo priporočeno medsebojno **razdaljo**, ki je označena na tleh.
* V času prihodov učencev v šolo bo pri vhodu dežurni učitelj, ki bo poskrbel, da bodo učenci v šolo vstopali posamično. Učenca bo sprejel in ga usmeril h garderobi oziroma v učilnico. Pri vstopanju naj učenci ohranjajo zadostno medosebno razdaljo. Pred vstopom v šolo si razkužijo roke.
* Učenci od 6. do 9. razreda ne uporabljajo garderobe. Svoje stvari odložijo pred matično učilnico in se tam tudi preobujejo
* Stopnišča, ki  vodi v jedilnico učenci ne uporabljajo.
* Učenci (glede na tedenska priporočila) nosijo maske v objektu šole, vendar le izven matične učilnice. **Med poukom v učilnici učencem ni potrebno nositi mask**. Učenci, ne glede na starost, pa morajo nositi masko med šolskim prevozom.
* V razredu se učenci usedejo na določena mesta**.**

1. **Potek dela v šoli**

* V vseh razredih poteka pouk v matičnih učilnicah. Sedežni red se ne bo spreminjal.
* 1. do 5. razred: matične učilnice
* 6. razred: učilnica naravoslovja
* 7. razred: učilnica slovenščine
* 8. razred: učilnica matematike, pri delitvi v skupine ima 2. skupina pouk v učilnici nivojskega pouka
* 9. razred: učilnica angleščine, pri delitvi v skupine ima 2. skupina pouk v učilnici zgodovine
* Pred začetkom pouka in po vsaki uri učilnico temeljito prezračimo. Okna so lahko odprta ves čas. Okna odpira in zapira samo učitelj.
* Vrata učilnice so do začetka pouka odprta.
* Učenci ne prehajajo iz učilnice v učilnico in so ves čas v matični učilnici.
* Za vzdrževanje higiene rok uporabljamo milo, toplo vodo in papirnate brisačke.
* Govorilne ure se bodo izvajale praviloma na daljavo (telefonsko oz. po dogovoru z razrednikom).
* Učitelj pred uro športa razkuži rekvizite, ki jih bodo pri uri uporabljali.
* Organizirano izpuščanje učencev iz učilnic.

1. **Odmori, šolska malica**

* Med gibanjem po šoli izven učilnice upoštevamo zadostno medosebno razdaljo, vsaj 1,5 oz. 2 metra.
* Med odmori učenci ne zapuščajo učilnic.

Med glavnim odmorom lahko v spremstvu dežurnega učitelja gredo na dvorišče:

1., 2., 3. razred: pri igralih

4., 5. razred: pri zelenici

6. – 9.: razred: glavno dvorišče

* Malico do vrat učilnice dostavi in odnese hišnik, na podružnici jo dostavi kuharica.
* Pred malico učitelj ali si učenci sami pobrišejo (razkužijo) mizo in si naredijo pogrinjek z brisačko za enkratno uporabo. Učenci si pred malico temeljito umijejo roke z vodo in milom.
* Učenci malicajo v razredu, hrano in pijačo razdeli učitelj od klopi do klopi.
* Po končani malici reditelji pospravijo ostanke, ločijo odpadke in položijo pladnje pred učilnico. Učitelj predmetne stopnje naslednje ure pregleda, če je vse pospravljeno in pravilno ločeno.
* Po malici ponovno razkužijo mizo in si temeljito umijejo roke.

1. **Šolska knjižnica**

* Učenci šolsko knjižnico obiskujejo posamezno med uro slovenščine. Če takrat ni mogoče, lahko ob dogovoru z učiteljem tudi med drugimi urami.
* Učenec počaka pred knjižnico, da ga sprejme knjižničarka.
* V knjižnici se učenci knjig ne dotikajo, gradivo si ogledujejo s pomočjo knjižničarke.

1. **Kosilo**

* Učenci kosijo v jedilnici, na podružnici kosijo v učilnici v pritličju.
* Predno se učenci v jedilnici usedejo na označena mesta, si umijejo roke. Roke si umijejo tudi po končanem kosilu, ko zapuščajo jedilnico.
* Učenci I. triletja in 4. in 5. razreda odhajajo na kosilo z učiteljem PB:

**1., 2., 3. razred ob 12.00,**

**4. in 5. in 6. razred ob 12.30,**

**7. , 8. in 9. razred ob 13.00.**

**Kosilo na podružnici je ob 11.50 v 2 skupinah.**

* Med menjavo skupin se jedilnica prezrači, stoli, mize in pladnji se razkužijo.
* Učenci k pultu pristopajo sami, prav tako sami odnašajo pladnje z umazano posodo in sortirajo pribor ter ostanke. Pri tem se držijo talnih označb in upoštevajo varnostno razdaljo.

1. **Sanitarije**

* Okna sanitarij so odprta.
* Na stranišče se vstopa posamezno in se drži talnih označb.
* Vrata naj učenci odpirajo s komolcem oz. s pomočjo čiste papirnate brisačke.
* Na stranišče se v I. triletju odhaja samo z vednostjo učitelja.
* I. triletje uporablja samo stranišče v pritličju, učenci 6., 7. in 8. razreda uporabljajo stranišče pri zbornici, učenci 4., 5. (med poukom), 9. razreda pa stranišče pri učilnici matematike in slovenščine.

1. **Odhod domov**

* Učenci iz šole izstopajo posamično in se držijo talnih označb.
* Učilnica se temeljito prezrači.
* Stopnišča, ki  vodi v jedilnico učenci ne uporabljajo.
* Učenci od 1. do 5. razreda, ki so po končanem pouku v podaljšanem bivanju, počakajo na učitelja v učilnici.
* Učenci, ki čakajo na prevoz, počakajo na učitelja varstva v matični učilnici.

Varstvo 7. in 8. razred je v matičnih učilnicah, 1 učitelj nadzira učence v obeh učilnicah.

Varstvo 9. in 6. razreda je v učilnici angleščine.

1. **Ukrepanje v primeru obolenja s simptomi – znaki covid-19**

* Če zboli učenec z vročino in drugimi znaki akutne okužbe dihal, učitelj ali šolska svetovalna služba obvesti starše.
* Učenec počaka na starše v izolaciji.
* Starši ob prihodu domov pokličejo otrokovega zdravnika. Starši pred prihodom učenca nazaj v šolo obvestijo razrednika.
* Če je pri učencu potrjena okužba s COVID-19, starši o tem obvestijo ravnatelja.